Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta peräisin olevan muokkaamattoman ja seostamattoman magnesiumin tuonnissa annetun asetuksen (EY) N:o 2402/98 muuttamisesta /* KOM/2000/0818 lopull. */





Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan muokkaamattoman ja seostamattoman magnesiumin tuonnissa annetun asetuksen (EY) N:o 2402/98 muuttamisesta (komission esittämä) PERUSTELUT Neuvosto otti käyttöön asetuksella (EY) N:o 2402/98 lopullisen polkumyyntitullin Kiinan kansantasavallasta peräisin olevan muokkaamattoman ja seostamattoman magnesiumin tuonnissa. Tietyt tarkasteltavana olevan tuotteen tunnettujen teollisten standardien mukaiset seokset jätettiin erityisesti toimenpiteiden ulkopuolelle. Nämä seokset lueteltiin asetuksen liitteessä. Kahden tarkasteltavana olevan tuotteen italialaisen tuojan jättämän pyynnön perusteella komissio pani vireille välivaiheen tarkastelun 8. helmikuuta 2000 neuvoston asetuksen (EY) N:o 384/96 11 artiklan 3 kohdan nojalla. Tämä välivaiheen tarkastelu rajoittui polkumyyntitoimenpiteiden kohteena olevan tuotevalikoiman tarkentamiseen ja erityisesti seosten lisälistan poisjättämiseen. Liitteenä olevassa ehdotuksessa neuvoston asetukseksi korvataan voimassa oleva liite uudella versiolla, johon kuuluvat tarkastelun aikana yksilöidyt muut magnesiumseokset. Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan muokkaamattoman ja seostamattoman magnesiumin tuonnissa annetun asetuksen (EY) N:o 2402/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 11 artiklan 3 kohdan, [1] EYVL L 56, 6.3.1996, s. 1. Asetus sellaisena kuin se on viimeksi muutettuna neuvoston asetuksella (EY) N:o 2238/2000 (EYVL L 257, 11.10.2000, s. 2). ottaa huomioon komission ehdotuksen, jonka tämä on tehnyt kuultuaan neuvoa-antavaa komiteaa, sekä katsoo seuraavaa: A. AIEMPI MENETTELY 1. Voimassa olevat toimenpiteet (1) Neuvosto on asetuksella (ETY) N:o 2402/98 [2], jäljempänä 'asetus', ottanut käyttöön lopullisen polkumyyntitullin Kiinan kansantasavallasta peräisin olevan muokkaamattoman ja seostamattoman magnesiumin tuonnissa. Asetuksen mukaan muokkaamaton ja seostamaton magnesium käsittää: [2] EYVL L 298, 7.11.1998, s. 1. -muokkaamattoman magnesiumin, joka luontaisesti sisältää pieniä määriä epäpuhtauksiksi luokiteltavia ainesosia, ja -muokkaamattoman magnesiumin, joka sisältää lisättyjä seosaineita kuten alumiinia ja sinkkiä ja joka ei vastaa mitään kyseisen asetuksen liitteessä kuvattua seosta. 2. Absorptiotutkimus (2) Yhteisön tuotannonalan esittämän pyynnön jälkeen komissio pani vireille absorptiotutkimuksen 4 päivänä syyskuuta 1999 [3]. Kyseisen tutkimuksen tulokset julkaistiin Euroopan yhteisöjen virallisessa lehdessä. [4] [3] EYVL C 253, 4.9.1999, s. 15. [4] EYVL L 267, 20.10.2000, s. 17. B. TUOTEVALIKOIMAN TARKENTAMISTUTKIMUS 1. Menettely (3) Komissio pani vireille 8 päivänä helmikuuta 2000 Euroopan yhteisöjen virallisessa lehdessä julkaistulla ilmoituksella [5] välivaiheen tarkastelun neuvoston asetuksen (EY) N:o 384/96, jäljempänä 'perusasetus', 11 artiklan 3 kohdan nojalla. Tämä välivaiheen tarkastelu rajoittui asetuksen soveltamisalaan kuuluvan tuotevalikoiman tarkentamiseen. [5] EYVL C 35, 8.2.2000, s. 12. (4) Tarkastelu pantiin vireille kahden yhteisön tuojan Pro.cat S.c.a.r.l, Bolzano, Italia, ja De Stefani Luigi, Trento, Italia, jäljempänä 'pyynnön esittäjät' jättämän pyynnön perusteella. Ne väittivät, että tietyt magnesiumseosten lajit, joita ei ole lueteltu asetuksen liitteessä, erityisesti magnesiumseokset anodien valmistukseen, vastaavat kansainvälisiä standardeja, koska niitä pidetään 'seoksina' eikä niihin näin ollen pitäisi soveltaa polkumyyntitoimenpiteitä. (5) Pyynnössä esitettyä näyttöä pidettiin riittävänä välivaiheen tarkastelun vireille panemiseksi. Komissio neuvoi virallisesti vientiä harjoittavan maan viranomaisia ja osapuolia, joita tämän tarkastelun vireillepanon tiedettiin koskevan. (6) Komissio lähetti kyselylomakkeet vientiä harjoittaville tuottajille, tuojille, yhteisön tuotannonalalle, teräs- ja magnesiumalan järjestöille ja käyttäjille, jotka osallistuivat voimassa olevien toimenpiteiden käyttöönottoon johtaneeseen tutkimukseen. Vastauksia saatiin viisi. 2. Päätelmät (7) Muistutetaan, että asetuksessa otettiin huomioon vaara, että toimenpiteitä kierrettäisiin tullaamalla muokkaamatonta ja seostamatonta magnesiumia seoksina, määrittelemällä tarkastelun kohteena oleva tuote johdanto-osan (1) kappaleessa määritetyllä tavalla. Asetukseen kuului liite, jossa vahvistettiin aikaisemmin määriteltyjä teollisia standardeja vastaavat seokset. (8) Havaittiin, että on olemassa kaksi Euroopan standardointikomitean (CEN) määrittelemää magnesiumseoksia koskevaa eurooppalaista standardia EN 12438:1998 ("Anodien valmistukseen käytettävien magnesiumseosten kemiallinen koostumus") ja EN 1753:1997 ("Magnesiumseosten kemiallinen koostumus"). Nämä eurooppalaiset standardit vastaavat kansainvälisiä teollisia standardeja. (9) EN 1753:1997 ("Magnesiumseosten kemiallinen koostumus") -standardissa määritellyt seokset, jotka ovat asetuksen liitteen mukaisia, jätettiin asetuksen soveltamisalaan kuuluvan tarkasteltavana olevan tuotevalikoiman ulkopuolelle. EN 12438:1998 ("Anodien valmistukseen käytettävien magnesiumseosten kemiallinen koostumus") -standardi saatiin valmiiksi huhtikuussa 1998, eikä siihen kiinnitetty komission huomiota voimassa olevien toimenpiteiden käyttöönottoon johtaneen tutkimuksen aikana. Sitä ei näin ollen voitu ottaa huomioon. (10) Tässä tutkimuksessa todettiin, että EN 12438:1998 ("Anodien valmistukseen käytettävien magnesiumseosten kemiallinen koostumus") -standardin soveltamisalaan kuuluvat seokset olisi myös jätettävä toimenpiteiden ulkopuolelle, koska ne vastaavat alunperin ulkopuolelle jätettyjen seosten määritelmää. Nämä seokset on todellakin suunniteltu sovelluksiin, joihin tyypillisesti tarvitaan seostettua magnesiumia, ja korkeamman jalostusasteen teollisuus käytti niitä ennen toukokuussa 1998 tapahtunutta väliaikaisten toimenpiteiden käyttöönottoa. Yksikään osapuoli ei kyseenalaistanut näitä tosiasioita. (11) Lisäksi todettiin, että asetuksen liitteessä julkaistussa eurooppalaisessa standardissa EN 1753:1997 ("Magnesiumseosten kemiallinen koostumus") oli kirjoitusvirheitä. Nämä on oikaistava. (12) Yksi seoksia tuottava magnesiumin käyttäjä vastusti edellä mainittujen seosten jättämistä polkumyynnin vastaisten toimenpiteiden ulkopuolelle. Tämä yhteistyössä toiminut käyttäjä väitti, että näiden seosten tuonti aiheuttaisi vahinkoa hänen liiketoimilleen. Kyseinen väite on täysin merkityksetön. Asetuksella otettiin käyttöön muokkaamattoman ja seostamattoman magnesiumin polkumyynnin vastaiset toimenpiteet, eikä seoksiin näin ollen pitänyt soveltaa polkumyynnin vastaisia toimenpiteitä. Yksi magnesiumin tuoja väitti, että EN 12438:1998 ("Anodien valmistukseen käytettävien magnesiumseosten kemiallinen koostumus") -standardin soveltamisalaan kuuluvia seoksia ei pitäisi jättää toimenpiteiden ulkopuolelle perustelematta kuitenkaan kantaansa. (13) Tutkimuksen aikana heräsi kysymys, onko voimassa olevien toimenpiteiden ulkopuolelle jätettävä myös tietyt CEN-standardeissa määritellyistä magnesiumseoksista tehdyt alkeelliset valut harkkojen lisäksi. Tältä osin pääteltiin, että magnesium on kaikkien muiden metallien tavoin nestemäistä sulatusuunista tullessaan ja muotoutuu kiinteytyessään. Valmistettaessa magnesium tulee sulatusuunista jatkuvana tankona, joka leikataan osiin (joita yleensä kutsutaan harkoiksi) niin, että sitä voidaan kuljettaa ja jalostaa edelleen. Voi hyvinkin olla niin, että muoto ei ole harkko vaan 'uurrettu tanko', 'laatta', 'puikko', 'kakku', 'kuutio' jne. Näin ollen pääteltiin, että kaikkia muokkaamattoman magnesiumin mahdollisia muotoja on pidettävä 'harkon' muotoa vastaavina. Edelleen jalostetut magnesiumista ja magnesiumseoksista valmistetut tuotteet eivät kuulu 'muokkaamattomien' luokkaan, eivätkä toimenpiteet näin ollen koske niitä. (14) Ottaen huomioon, että tämä tarkastelututkimus rajoittuu sen tarkentamiseen, millaisiin tuotteisiin alkuperäisiä toimenpiteitä oli tarkoitus soveltaa, ja estää myöhempi vahinko tuotteen tuojille, on suotavaa soveltaa päätelmiä asetuksen voimaatulopäivästä. (15) Edellä olevan huomioon ottaen on suotavaa muuttaa asetusta tuotteen määritelmän tarkentamiseksi ja jättää toimenpiteiden soveltamisalan ulkopuolelle ei ainoastaan eurooppalaisen standardin EN 1753:1997 ("Magnesiumseosten kemiallinen koostumus") mukaiset seokset vaan myös ne, jotka ovat eurooppalaisen standardin EN 12438:1998 ("Anodien valmistukseen käytettävien magnesiumseosten kemiallinen koostumus") mukaisia asetuksen liitettä muuttamalla, ON ANTANUT TÄMÄN ASETUKSEN: 1 artikla Muutetaan asetus (EY) N:o 2402/98 seuraavasti: Korvataan LIITE seuraavalla liitteellà. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä, ja sitä sovelletaan kaikkeen Kiinan kansantasavallasta peräisin olevan muokkaamattoman ja seostamattoman magnesiumin tuontiin, joka on luovutettu vapaaseen liikkeeseen yhteisössä 8 päivästä marraskuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Muokkaamaton magnesium: - CEN-standardin EN 1753:1997 mukainen materiaalinimike: >TAULUKON PAIKKA> >TAULUKON PAIKKA> (1) RE = Harvinaiset maa-alkalimetallit (2) Korkea ceriumpitoisuus (3) Korkea neodyymipitoisuus (4) Korkea neodyymipitoisuus ja raskaan reniumin pitoisuus - CEN-standardin EN 12438:1998 mukainen materiaalinimike:: >TAULUKON PAIKKA>